
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 533 


30 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση Οικονομικού Κινήτρου Παραγωγικότητας 
στους υπαλλήλους του ΥΠΕΘΑ με σχέση εργασίας 
ιδιωτικού δικαίου. 1 

Καθορισμός μηνιαίας αντιμισθίας Προέδρου Οργανι¬ 
σμού Ελληνικών Γ εωργικών Ασφαλίσεων (Ε.Λ.Γ.Α.) - 
Ν.Π.Ι.Δ. 2 

Καθορισμός αποζημίωσης μελών και γραμματέα της 
Επιτροπής Στρατηγικής για την πληροφορική στην 
Εκπαίδευση. 3 


Καθορισμός εφάπαξ αποζημίωσης του Προέδρου, 
των Μελών και της Γραμματέωςτης Ομάδας Εργα¬ 
σίας η οποία θα προβεί στη σύνταξη υπουργικών 
αποφάσεων για την προσωρινή απασχόληση. 4 

Καθορισμός πάγιας αποζημίωσης του Προέδρου και 
των μελών της έκτακτης επιτροπής παράδοσης και 
παραλαβής παραστατικών και παρακολούθησης 
και παραλαβής του έργου «Επεξεργασία γραμμα¬ 
τίων εισ/ρών ΕΤΕ - Δ.Ο.Υ. χρονικού διαστήματος 
1993-2001» στο ΤΣΜΕΔΕ. 5 

Καθορισμός αποζημίωσης μελών Διοικητικού Συμβου¬ 
λίου ΕΛ.Γ.Α. (Ν.Π.Ι.Δ.). 6 

Καθορισμός αποζημίωσης των μελών: α) της Επιτρο¬ 
πής Αναγνώρισης Διάρκειας Συντάξιμης Υπηρε¬ 
σίας (παρ. 3του άρθρου 8του Ν. 2592/98) και β) της 
Επιτροπής Ελέγχου Πράξεων Κανονισμού Συντά¬ 


ξεων (παρ. 4του άρθρου 8 του Ν. 2592/98). 7 

Καθορισμός του ύψουςτου παράβολου έκδοσης άδει¬ 
ας ίδρυσης και λειτουργίας καταστημάτων υγειο¬ 
νομικού ενδιαφέροντος. 8 

Ανασυγκρότηση της επιτροπής επιλογής θεμάτων του 
εισαγωγικού διαγωνίσματος της Εθνικής Σχολής 
Δημόσιας Διοίκησης. 9 

Τροποποίηση της 105650/6784/7.9.1979 κοινής 
υπουργικής απόφασης «περί καθορισμού ύψους 
πάγιας προκαταβολής Γ.Τ. Μαδρίτης».10 


ΑΠΟΦΑΣΕΙ Σ 

Αριθ. 13788/0022 (1) 

Χορήγηση Οικονομικού Κινήτρου Παραγωγικότητας 
στους υπαλλήλους του ΥΠΕΘΑ με σχέση εργασίας 
ιδιωτικού δικαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

Α. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α' 137) που προστέθηκε με το 
άρθρο 27 του Ν. 2081/92, (ΦΕΚΑ' 154) και τροποποιήθη¬ 
κε με το άρθρο 1 παρ. 2του Ν. 2469/97 (ΦΕΚΑ'38). 

Β. Το άρθρο 16του Ν. 2346/95 (ΦΕΚΑ'220), όπως τρο¬ 
ποποιήθηκε με το άρθρο 27 του Ν. 2439/96 (ΦΕΚΑ'219). 

Γ. Το άρθρο 40 του Ν. 849/78 (ΦΕΚ Α' 232). 

Δ. Τηνυπ’ αριθ. 2/67347/0022/10.12.2001 κοινή απόφα¬ 
ση των Υπουργών Οικονομίας και Οικονομικών και Εθνι¬ 
κής Άμυνας «Χορήγηση Οικονομικού κινήτρου παραγωγι¬ 
κότητας στους υπαλλήλους του ΥΠΕΘΑ με σχέση εργα¬ 
σίας ιδιωτικού δικαίου» (ΦΕΚ Β' 1670) για το έτος 2001. 

Ε. Την υπ’ αριθμ. πρωτ. 29492/31.10.2001 κοινή απόφα¬ 
ση Πρωθυπουργού και Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας στους 
Υφυπουργούς Εθνικής Άμυνας» (ΦΕΚ Β' 1483). 

ΣΤ. Την υπ’ αριθμ. πρωτ. 1100383/1330/Α0006/ 
31.10.2001 κοινή απόφαση Πρωθυπουργού και Υπουρ¬ 
γού Οικονομικών «Καθορισμός αρμοδιοτήτων των Υφυ¬ 
πουργών Οικονομικών» (ΦΕΚ Β' 1485). 

Ζ. Το γεγονός ότι από τις διατάξεις της παρούσης από¬ 
φασης προκαλείται οικονομική επιβάρυνση ύψους 
2.491.500 ευρώ περίπου, για το έτος 2002, που θα βαρύ¬ 
νει τις εγγεγραμμένες πιστώσεις του προϋπολογισμού 
του ΥΠΕΘΑ, στην κατηγορία των ΚΑΕ 1000 και θα καλυ¬ 
φθεί από τον ΚΑΕ 0369, αποφασίζουμε: 

1. Για τη χορήγηση κινήτρου παραγωγικότητας, για το 
έτος 2002, στο πολιτικό προσωπικό με σχέση εργασίας 
ιδιωτικού δικαίου που αμείβεται με Σ.Σ.Ε., οι οποίες δεν 

προβλέπουν επέκταση των διατάξεων του Ν. 2470/97, 
όπως συμπληρώθηκαν με το άρθρο 10 του Ν. 2606/98, 
διατίθεται ποσοστό 0,366% από τις εγγεγραμμένες πι¬ 
στώσεις του Π/Υ του ΥΠΕΘΑ της κατηγορίας των ΚΑΕ 
1000, το οποίο θα καλυφθεί από τον ΚΑΕ 0369. 

2. Το προϊόν του ανωτέρω ποσοστού ύψους, 2.491.500 
ευρώ περίπου, θα βαρύνει, για το έτος 2002, τους Π/Υ των 
Γ.Ε. ως ακολούθως: 


ΓΕΣ 

ΕΦ 

11-200 

Ευρώ 35.500 

ΓΕΝ 

ΕΦ 

11-300 

Ευρώ 1.782.000 

ΓΕΑ 

ΕΦ 

11-410 

Ευρώ 674.000 

ΣΥΝΟΛΟ 



Ευρώ 2.491.500 


3. Το μηνιαίο ποσό που χορηγείται στους δικαιούχους, 
ως κίνητρο παραγωγικότητας, ορίζεται ανάλογα με το 
βαθμό των υπαλλήλων, ως εξής: 


Α. 

Βαθμός Α 

Ευρώ 170,21 

Α-Β 

Α 

Β. 

Βαθμός Β 

Ευρώ 152,60 

Α-Β 

Α 

Γ. 

Βαθμός Γ 

Ευρώ 148,20 

Α-Β 

Α 

Δ. 

Βαθμός Δ 

Ευρώ 140,87 

Α-Β 

Α 

Ε. 

Βαθμός Ε 

Ευρώ 137,93 

Α-Β 


Α 


Όπου Α: είναι οι εργάσιμες μέρες του μήνα (22) 

Β: είναι οι ημέρες για τις οποίες περικόπτονται οι απο¬ 
δοχές των υπαλλήλων εξαιτίας της μη συμμετοχής των 
στην εργασία. 

4. Επειδή δεν προβλέπεται από το νόμο ένταξη του προ¬ 
σωπικού με σχέση εργασίας ιδιωτικού δικαίου στους διοι¬ 
κητικούς βαθμούς των τακτικών υπαλλήλων του ΥΠΕΘΑ, 
η κατάταξη τους γίνεται κατά αντιστοιχία προς αυτούς, με 
βάση τα τυπικά τους προσόντα και το συνολικό χρόνο 
υπηρεσίας, αποκλειστικά για τις ανάγκες προσδιορισμού 
του ποσού που τους αναλογεί. Η ρύθμιση της παραγρά¬ 
φου αυτής, δεν έχει εφαρμογή σε καμιά άλλη περίπτωση 
που έχει σχέση με Διοικητικά ή Οικονομικά θέματα του 
προσωπικού που αφορά. 

5. Το κίνητρο παραγωγικότητας: 

α. Δε λαμβάνεται υπόψη κατά τον υπολογισμό των επι¬ 
δομάτων εορτών και αδείας, της ΑΤΑ και των ποσοστιαίων 
αυξήσεωνπου χορηγήθηκαν μετά την κατάργηση της ΑΤΑ. 

β. Δε χορηγείται στους ωρομίσθιους ή στους προσλαμ¬ 
βανόμενους για κάλυψη εποχιακών ή πρόσκαιρων ανα¬ 
γκών, στους υπαλλήλους που αποσπώνται σε άλλες υπη¬ 
ρεσίες, εκτός αν από σχετική διάταξη νόμου, προβλέπε- 
ται ρητά το αντίθετο και στους αμειβόμενους με τις 
διατάξεις του Ν. 2470/97. 

γ. Υπόκειται σε κράτηση φόρου εισοδήματος και στις 
λοιπές νόμιμες κρατήσεις υπέρ τρίτων. 

6. Η καταβολή του επιδόματος στους δικαιούχους γίνε¬ 
ται δεδουλευμένα με τις μισθολογικές καταστάσεις, 
όπως και οι λοιπές αποδοχές. 

7. Έναρξη ισχύος της απόφασης ορίζεται η 1.1.2002. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Απριλίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Γ. ΦΛΩΡΙΔΗΣ Λ. ΑΠΟΣΤΟΛΙΔΗΣ 


Αριθ. 2/17032/0022 (2) 

Καθορισμός μηνιαίας αντιμισθίας Προέδρου Οργανι¬ 
σμού Ελληνικών Γεωργικών Ασφαλίσεων (Ε.Λ.Γ.Α.) - 
Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85, «Κυβέρνηση και Κυβερ¬ 
νητικά Όργανα» (ΦΕΚ 137/Α726.7.85) όπως συμπληρώ¬ 
θηκαν με το άρθρο 27 του Ν.2081/92 (ΦΕΚ 154/Α/92) και 
όπως αυτές αντικαταστάθηκαν με το άρθρο 1 παρ. 2ατου 
Ν. 2469/97 (ΦΕΚ38/Α/97). 

2. Τη διάταξη του άρθρου 6 παρ. 9 του Ν. 2945/2001 
(ΦΕΚ 223/Α/2001), «Εθνικό σύστημα προστασίας της 
αγροτικής δραστηριότητας και άλλες ρυθμίσεις θεμάτων 
αρμοδιότητας του Υπουργείου Γεωργίας». 

3. Την αριθμ. 1100383/1330/Α 0006/31.10.2001 (ΦΕΚ 
1485/Β/31.10.2001) απόφαση Πρωθυπουργού και 
Υπουργού Οικονομικών, «Καθορισμός αρμοδιοτήτων των 
Υφυπουργών Οικονομικών». 

4. Την αριθμ. 416759 Π.Ε./4.1.2002 (ΦΕΚ 2/Β/ 
7.1.2002) απόφαση Υπουργού Γεωργίας «Διορισμός 
Προέδρου του Οργανισμού Ελληνικών Γεωργικών 
Ασφαλίσεων». 

5. Τις διατάξεις του άρθρου 32 παρ. 18 του Ν. 2190/94 
(ΦΕΚ 28/Α/94). 

6. Τις διατάξεις του άρθρου 4 του Ν. 2198/94 (ΦΕΚ 
43/Α/94). 

7. Τις διατάξεις του άρθρου 40 του Ν. 849/78 (ΦΕΚ 
232/Α/78) όπως συμπληρώθηκαν με τις διατάξεις του άρ¬ 
θρου 8του Ν. 2129/93 (ΦΕΚ57/Α/93). 

8. Το ότι από τις διατάξεις αυτής της απόφασης προ- 
καλείται δαπάνη ύψους 70.600 Ευρώ περίπου για το 
τρέχον έτος και για καθένα από τα επόμενα πέντε έτη. 
Για τη δαπάνη έτους 2002 υπάρχει εγγεγραμμένη πί¬ 
στωση στον προϋπολογισμό του ΕΛ.Γ.Α. έτους 2002 με 
κωδικό αριθμό λογαριασμού 600018, για δε τη δαπάνη 
των επομένων ετών θα εγγραφούν σχετικές πιστώσεις 
στους προϋπολογισμούς των ετών αυτών, αποφασίζου¬ 
με: 

1. Καθορίζουμε τη μηνιαία αντιμισθία του Προέδρου 
του Οργανισμού Ελληνικών Γεωργικών Ασφαλίσεων 
(ΕΛ.Γ.Α.) - Ν. Π. Ι.Δ. στο ύψος των 4.200 Ευρώ. 

2. Στον Πρόεδρο του ΕΛ.Γ.Α. καταβάλλονται επίσης: 

Α) Επιδόματα εορτών (Χριστουγέννων - Πάσχα) και 

αδείας καθώς και οικογενειακή παροχή, σύμφωνα με 
τους όρους και προϋποθέσεις του άρθρου 12 του Ν. 
2470/97 (ΦΕΚ40/Α/97). 

Β) Έξοδα παράστασης κατά μήνα 500 Ευρώ. 

3. Η απόφαση αυτή ισχύει από 10.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΔΡΥΣ 

Αριθ. 2/15484/0022 (3) 

Καθορισμός αποζημίωσης μελών και γραμματέα της Επι¬ 
τροπής Στρατηγικής για την πληροφορική στην Εκ¬ 
παίδευση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 19του Ν. 2470/97 (ΦΕΚ40 Α'). 

2. Το άρθρο 40 του Ν. 849/78 (ΦΕΚ232 Α') όπως τροπο¬ 
ποιήθηκε με το άρθρο 8 του Ν.2129/93 (ΦΕΚ57 Α). 

3. Την αριθμ. 1100383/1330/Α0006/31.10.2001 απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

4. Την αριθμ. Η/1604/20.2.2001 απόφαση του Υπουρ¬ 
γού Παιδείας «Συγκρότηση Επιτροπής Στρατηγικής για 
την Πληροφορική στην Εκπαίδευση». 

5. Την παρ. 25 του άρθρου 2 του Ν. 2621/98 (ΦΕΚ 
136/τ.Α'). 

6. Την 2/74260 ΚΥΑ «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

7. Το άρθρο 1 του Ν. 2469/97 (ΦΕΚ 38 Α) και το γεγονός 
ότι από τις διατάξεις της απόφασης αυτής προκαλείται η 
ακόλουθη δαπάνη σε βάρος του κρατικού προϋπολογι¬ 
σμού του ΥΠΕΠΘ (ΚΑΕ 0515 του Ειδ. Φορέα 19-220): 

Α. 42.416 ΕΥΡΩ για το οικονομικό έτος 2001 

Β. 86.152 ΕΥΡΩ για το οικονομικό έτος 2002 

Γ. 54.824 ΕΥΡΩ για το οικονομικό έτος 2003 

Η εκ ΕΥΡΩ 86.152 δαπάνη για οικονομικό έτος 2002 και 
η εκ ΕΥΡΩ 42.416 δαπάνη του οικονομικού έτους 2001, 
συνολικά 128.568 ΕΥΡΩ, θα αντιμετωπισθούν από την πί¬ 
στωση του ΚΑΕ 0515 του ειδικού φορέα 19-220 του προ¬ 
ϋπολογισμού έτους 2002 του ΥΠΕΠΘ. Η εκ ΕΥΡΩ 54.824 
δαπάνη για οικονομικό έτος 2003, θα καλυφθεί με ανάλο¬ 
γη εγγραφή στον προϋπολογισμό έτους 2003, αποφασί¬ 
ζουμε: 

1. Καθορίζουμε μηνιαία αποζημίωση για τα Μέλη και το 
Γραμματέα της Επιτροπής Στρατηγικής για την «Πληρο¬ 
φορική στην Εκπαίδευση» που συστάθηκε με την 
Η/1604/20.2.2001 απόφαση του Υπουργού Παιδείας ως 
εξής: 

Α. Για τα μέλη της Επιτροπής μηνιαία αποζημίωση 440 
ΕΥΡΩ. 

Γ. Για το Γ ραμματέα της Επιτροπής μηνιαία αποζημίω¬ 
ση 352 ΕΥΡΩ. 

Η αποζημίωση θα καταβάλλεται με την προϋπόθεση ότι 
θα πραγματοποιούνται το ελάχιστο 2 συνεδριάσεις το μή¬ 
να. Σε περίπτωση πραγματοποίησης λιγότερων συνε¬ 
δριάσεων η παραπάνω αποζημίωση περιορίζεται ανάλο¬ 
γα. 

Ειδικότερα στους δημοσίους υπαλλήλους - μέλη της 
Επιτροπής, η αποζημίωση θα καταβάλλεται εφόσον συμ¬ 
μετέχουν σε συνεδριάσεις που πραγματοποιούνται εκτός 
ωραρίου εργασίας. 

2. Ο σκοπός και το έργο της Ομάδας ορίζεται με τη 
Η/1604/20.2.2001 απόφαση του Υπουργού Εθνικής Παι¬ 
δείας και Θρησκευμάτων, οι δε εργασίες της άρχισαν τον 
Μάρτιο του 2001 και θα ολοκληρωθούν την 31.7.2003. 

Η απόφαση να δημοσιευθεί στην Εφημερίδα της Κυ- 


βερνήσεως και έχει ισχύ ένα (1) χρόνο από τη δημοσίευ¬ 
σή της. 

Αθήνα, 9 Απριλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπ. Εθνικής Παιδείας 
Υπ. Οικονομίας και Οικονομικών και Θρησκευμάτων 

I. ΚΟΥΣΟΥΛΑΚΟΣ ΑΘ. ΤΣΟΥΡΟΠΛΗΣ 

-♦- 

Αριθ. 2/14817/0022 (4) 

Καθορισμός εφάπαξ αποζημίωσης του Προέδρου, των 
Μελών και της Γραμματέως της Ομάδας Εργασίας η 
οποία θα προβεί στη σύνταξη υπουργικών αποφάσεων 
για την προσωρινή απασχόληση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ137/Α/26.7.85). 

2. Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της Δημοσίας Διοίκησης και άλλες 
συναφείς διατάξεις». 

3. Τις διατάξεις του Π.Δ. 368/89 «Οργανισμός του 
Υπουργείου Εργασίας». 

4. Την αριθ. 1039386/441/Α0006/21.4.2000 κοινή από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 571/τ.Β/21.4.2000). 

5. Τις διατάξεις του άρθρου 22 του Ν. 2362/95 «περί Δη¬ 
μοσίου Λογιστικού, Ελέγχου των δαπανώντου Κράτους». 

6. Την ΚΥΑ αριθμ. 2/80345/0004/8.11.99 κοινή απόφαση 
Μεταβίβαση εξουσίας υπογραφής σύμφωνα με το άρθρο 
7 παρ. 1 του Ν. 1943/91. 

7. Την απόφαση αριθμ. 97604/20.12.2001 «Συγκρότηση 
Ομάδας Εργασίας». 

8. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
2.430 Ευρώ περίπου για το Οικονομικό Έτος 2002, η 
οποία θα καλυφθεί από τις σχετικές πιστώσεις του τακτι¬ 
κού προϋπολογισμού του Υπουργείου Εργασίας και Κοι¬ 
νωνικών Ασφαλίσεων (Φορέας 110 και ΚΑΕ 0515). 

9. Την ανάγκη καθορισμού αμοιβής του Προέδρου, των 
Μελών και της Γ ραμματέως της Ομάδας Εργασίας η 
οποία θα προβεί στη σύνταξη υπουργικών αποφάσεων 
για την προσωρινή απασχόληση, αποφασίζουμε: 

1. Καθορίζουμε τη συνολική αποζημίωση του Προέ¬ 
δρου, των Μελών και της Γ ραμματέως της Ομάδας Εργα¬ 
σίας η οποία θα προβεί στη σύνταξη υπουργικών αποφά¬ 
σεων σε 230 Ευρώ (διακόσια τριάντα ευρώ) για τον Πρό¬ 
εδρο και σε 200 Ευρώ (διακόσια Ευρώ) για κάθε μέλος και 
τη Γ ραμματέα. 

2. Η ανωτέρω Επιτροπή θα συνεδριάζει εντός και εκτός 
του κανονικού ώραριου εργασίας. 

3. Η ισχύς της απόφασης αρχίζει από την ημερομηνία 
σύστασης της ανωτέρω Επιτροπής (20.12.2001) και λήγει 
την 15.1.2002. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπ. Εργασίας και 
Υπ. Οικονομίας και Οικονομικών Κοινών. Ασφαλίσεων 

I. ΚΟΥΣΟΥΛΑΚΟΣ ΙΩΑΝ. ΠΑΝΟΠΟΥΛΟΥ 

-♦- 

Αριθ. 2/17276/0022 (5) 

Καθορισμός πάγιας αποζημίωσης του Προέδρου και των 
μελών της έκτακτης επιτροπής παράδοσης και παρα¬ 
λαβής παραστατικών και παρακολούθησης και παρα¬ 
λαβής του έργου «Επεξεργασία γραμματίων εισ/ρών 
ΕΤΕ - Δ.Ο.Υ. χρονικού διαστήματος 1993-2001» στο 
ΤΣΜΕΔΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 και 6 παρ. 3 του Ν. 
2286/95 (19/Α) «Προμήθειες του Δημόσιου Τομέα και 
ρυθμίσεις συναφών θεμάτων» και το άρθρο 38 του Π.Δ. 
394/96 (266/Α) «Κανονισμός προμηθειών του Δημοσίου». 

2. Τις διατάξεις του Π.Δ/τος 372/14.9.95 (201 Α) «Μετα¬ 
φορά της Γ ενικής Γ ραμματείας Κοινωνικών Ασφαλίσεων 
από το Υπουργείο Υγείας, Πρόνοιας και Κοινωνικών 
Ασφαλίσεων στο Υπουργείο Εργασίας». 

3. Το Π.Δ. 388/24.10.2001 (254/Α) «Διορισμός Υπουρ¬ 
γών, αναπληρωτών Υπουργών και Υφυπουργών». 

4. Την Γ5/οικ.250/25.2.2002 απόφαση του Υπουργού 
Εργασίας και Κοινωνικών Ασφαλίσεων «Συγκρότηση Επι¬ 
τροπής παράδοσης και παραλαβής παραστατικών και πα¬ 
ρακολούθησης και παραλαβής του έργου «Επεξεργασία 
γραμματίων εισ/ρών ΕΤΕ - Δ.Ο.Υ. χρονικού διαστήματος 
1993-2001 στο ΤΣΜΕΔΕ». 

5. Το άρθρο 19του Ν. 2470/97 (ΦΕΚ40 Α) «Αναμόρφω¬ 
ση μισθολογίου της Διοίκησης και άλλες διατάξεις». 

6. Το 60730/26.11.2001 έγγραφο του ΤΣΜΕΔΕ. 

7. Την 2/80345/0004/8.11.99 κοινή απόφαση μεταβίβα¬ 
σης εξουσίας υπογραφής σύμφωνα με το άρθρο 7 παρ.1 
του Ν. 1943/91. 

8. Τις διατάξεις του άρθρου 27 του Ν. 2081/92 (154/Α) 
και το γεγονός ότι, η προκαλούμενη από την απόφαση αυ¬ 
τή δαπάνη ύψους 5.000 Ευρώ δεν βαρύνει τον κρατικό 
προϋπολογισμό αλλά τον προϋπολογισμό του ΤΣΜΕΔΕ 
στον οποίο έχει προβλεφθεί σχετική πίστωση στον ΚΑ 
0264, αποφασίζουμε: 

Καθορίζουμε πάγια αποζημίωση για τον Πρόεδρο καιτα 
μέλη της έκτακτης επιτροπής παράδοσης και παραλαβής 
παραστατικών και παρακολούθησης και παραλαβής του 
έργου «επεξεργασία γραμματίων εις/ρών ΕΤΕ - Δ.Ο.Υ. 
χρονικού διαστήματος 1993 -2004» στο ΤΣΜΕΔΕ η οποία 
συγκροτήθηκε με την Γ5/οικ.250/25.2.2002 απόφαση του 
Υπουργού Εργασίας και Κοινωνικών Ασφαλίσεων σε 
1.000 Ευρώ για κάθε έναν και μέχρι το πέρας των εργα¬ 
σιών αυτής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπ. Εργασίας και 
Υπ. Οικονομίας και Οικονομικών Κοινών. Ασφαλίσεων 
I. ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αριθ. 2/16955/0022 (6) 

Καθορισμός αποζημίωσης μελών Διοικητικού Συμβουλί¬ 
ου ΕΛ.Γ.Α. (Ν.Π.Ι.Δ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85, «Κυβέρνηση και Κυβερ¬ 
νητικά Όργανα» (ΦΕΚ 137/Α/85) όπως συμπληρώθηκαν 
με το άρθρο 27του Ν. 2081/92 (ΦΕΚ 154/Α/92) και όπως 
αυτές αντικαταστάθηκαν με το άρθρο 1 παρ. 2α του Ν. 
2469/97 (ΦΕΚ38/Α/97). 

2. Τις διατάξεις των άρθρων 6, 7 και 9 του Ν. 1790/88 
όπως αυτές τροποποιήθηκαν και αντικαταστάθηκαν με 
τις διατάξεις των άρθρων 31 του Ν. 2040/92 (ΦΕΚ 
70/Α/92), 53 του Ν. 2538/97 (ΦΕΚ 242/Α/97) και 6 παρ. 6, 
7, 8 και 9του Ν. 2945/2001 (ΦΕΚ223/Α/2001). 

3. Την αριθμ. 1100383/1330/Α0006/31.10.2001 (ΦΕΚ 
1485/Β/31.10.2001) απόφαση Πρωθυπουργού και 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

4. Την αριθμ. 2/80345/0004/8.11.99 (ΦΕΚ 2040/Β/99) 
απόφαση Υπουργών, «περί μεταβίβασης στους Γενικούς 
Γ ραμματείς Υπουργείων της εξουσίας υπογραφής κατά 
λόγω αρμοδιότητας Κ.Υ. για αμοιβές συλλογικών οργά¬ 
νων». 

5. Τις διατάξεις του άρθρου 40 του Ν.849/78 (ΦΕΚ 
232/Α/78) όπως συμπληρώθηκαν με τη διάταξη του άρ¬ 
θρου 8του Ν. 2129/93 (ΦΕΚ57/Α/93). 

6. Την αριθμ. 416760 Π.Ε./4.1.2002 (ΦΕΚ 2/Β/7.1.2002) 
απόφαση Υπουργού Γεωργίας, «Ορισμός μελών Διοικητι¬ 
κού Συμβουλίου Οργανισμού Ελληνικών Γεωργικών 
Ασφαλίσεων (ΕΛ. Γ.Α.-Ν. Π. I .Δ.)». 

7. Την αριθμ. 51/16.1.2002 απόφαση του Διοικητικού 
Συμβουλίου του ΕΛ.Γ.Α. 

8. Το ότι από τις διατάξεις αυτής της απόφασης προκα- 
λείται δαπάνη σε βάρος του προϋπολογισμού του Νομι¬ 
κού Προσώπου Οργανισμού Ελληνικών Γεωργικών 
Ασφαλίσεων (ΕΛ.Γ.Α.)-Ν.Π.Ι.Δ. ύψους εβδομήντα πέντε 
χιλιάδων (75.000) ευρώ περίπου για το τρέχον έτος και για 
καθένα από τα επόμενα πέντε έτη. Η παραπάνω δαπάνη 
έτους 2002 έχει προβλεφθεί στον προϋπολογισμό του 
2002 του ΕΛ.Γ.Α. με κωδικό αριθμό λογαριασμού 
6.101.000, για καθένα δε από τα επόμενα πέντε έτη η δα¬ 
πάνη που προκαλείται θα καλυφθεί από εγγεγραμμένες 
πιστώσεις των υπό κατάρτιση προϋπολογισμών του 
ΕΛ.Γ.Α., αποφασίζουμε: 

1. Καθορίζουμε την αποζημίωση του μεν Προέδρου του 
Διοικητικού Συμβουλίου του Οργανισμού Ελληνικών Γε¬ 
ωργικών Ασφαλίσεων (ΕΛΓΑ) για τη συμμετοχή του στις 
τακτικές συνεδριάσεις του ΕΛΓΑ στο ποσό των 170 ευρώ 
για κάθε πραγματοποιούμενη τακτική συνεδρίαση, του δε 

Αντιπροέδρου του ιδίου Διοικητικού Συμβουλίου, του Γε¬ 
νικού Διευθυντή ΕΛΓΑκαιτου Νομικού Συμβούλου σε πο¬ 
σοστό 80% της αποζημίωσης του Προέδρου Δ.Σ, και για 
μέχρι δύο (2) τακτικές συνεδριάσεις το μήνα (άρθρο 9 του 
Ν. 1790/88). 

2. Η αποζημίωση όλων των τακτικών και αναπληρωματι¬ 
κών μελών του Διοικητικού Συμβουλίου καθώς και του 
Γραμματέατου Δ.Σ. όταν συμμετέχουν στις συνεδριάσεις 
του Δ.Σ. καθορίζεται σε ποσοστό 70% της αποζημίωσης 
του Προέδρου Δ.Σ. κατά πραγματοποιούμενη συνεδρία¬ 
ση και για μέχρι δύο (2) τακτικές συνεδριάσεις το μήνα 
(άρθρο 9 των Ν. 1790/88). 

3. Τα παραπάνω ποσά θα καταβάλλονται ανάλογα σε όλα 
τα μέλη του Δ.Σ. και για κάθε έκτακτη συνεδρίαση σύμφω¬ 
να με τις κείμενες διατάξεις (άρθρο 9 του Ν. 1790/88) και 
για μέχρι δύο (2) έκτακτες συνεδριάσεις το μήνα. 

4. Η απόφαση αυτή ισχύει από 1.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2002 

Οι Γ ενικοί Γ ραμματείς 
Δημοσιονομικής Πολιτικής 
Υπ. Οικονομίας και Οικονομικών Υπ. Γεωργίας 

I. ΚΟΥΣΟΥΛΑΚΟΣ ΠΑΝΑΓ. ΚΟΛΥΡΗΣ 

-♦- 

Αριθ. 2/23343/0022 (7) 

Καθορισμός αποζημίωσης των μελών: α) της Επιτροπής 
Αναγνώρισης Διάρκειας Συντάξιμης Υπηρεσίας (παρ. 
3 του άρθρου 8 του Ν. 2592/98) και β) της Επιτροπής 
Ελέγχου Πράξεων Κανονισμού Συντάξεων (παρ. 4 του 
άρθρου 8του Ν. 2592/98). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α) του άρθρου 19 του Ν. 2470/97 (Α/40) 

β) της παρ. 3 και 4 του άρθρου 8 του Ν. 2592/98 «Ανα¬ 
προσαρμογή συντάξεωνπολιτικώνσυνταξιούχωντου Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις (Α/57) 

γ) του άρθρου 40του 849/78 όπως συμπληρώθηκε μετο 
άρθρο 8του Ν. 2129/93. 

2) Την αριθμ. 2/4229/0004/28.1.2002 απόφαση του 
Υπουργού Οικονομικών «Επανακαθορισμός της αριθμ. 
2/490/0004/11.1.2001 απόφασης «Ορισμός μελών της 
Επιτροπής Αναγνώρισης Διάρκειας Συντάξιμης Υπηρε¬ 
σίας». 

3) Την αριθμ. 2/4228/0004/28.1.2002 απόφαση του 
Υπουργού Οικονομικών «Επανακαθορισμός της αριθμ. 
2/758/0004/11.1.2001 απόφασης «Ορισμός μελών της 
Επιτροπής Ελέγχου Πράξεων Κανονισμού Συντάξεων». 

4) Την αριθμ. 1113926/1557/Α0006/18.12.2001 απόφα¬ 
ση του Υπουργού Οικονομικών «Μεταβίβαση αρμοδιοτή¬ 
των και εξουσίας να υπογράφουν με εντολή Υπουργού 
στο Γενικό Γραμματέα». 

5) Την αριθμ. 1078204/927/Α0006/6.8.92 κοινή απόφα¬ 
ση των Υπουργών Προεδρίας της Κυβερνήσεως και Οικο¬ 
νομικών «Περιορισμός Συλλογικών Οργάνων του Υπουρ¬ 
γείου Οικονομικών». 


6) Το γεγονός ότι από την απόφαση αυτή προκαλείται 
δαπάνη 77.300 Ευρώ περίπου για το έτος 2002, σε βάρος 
του κρατικού προϋπολογισμού, η οποία θα αντιμετωπι- 
σθεί από τις εγγεγραμμένες πιστώσεις του ειδ. φορ.23- 
140 ΚΑΕ0515, αποφασίζουμε: 

1) Καθορίζουμε από 1.4.2002 έως 31.12.2002τη μηνιαία 
αποζημίωση των μελών: α) της Επιτροπής Αναγνώρισης 
Διάρκειας Συντάξιμης Υπηρεσίας (παρ. 3 του άρθρου 8 
του Ν. 2592/98) και β) της Επιτροπής Ελέγχου Πράξεων 
Κανονισμού Συντάξεων (παρ. 4 του άρθρου 8 του Ν. 
2592/98),ωςεξής: 

α) για τον Πρόεδρο και τα μέλη 250 Ευρώ 

β) για τους Γ ραμματείς και τους εισηγητές 200 Ευρώ. 

Οι ανωτέρω αποζημιώσεις καταβάλλονται με την προϋ¬ 
πόθεση ότι ο Πρόεδοος, τα μέλη, οι εισηγητές και οι Γ ραμ¬ 
ματείς θα συμμετέχουν σε δύο (2) τουλάχιστον συνεδριά¬ 
σεις το μήνα και οι εισηγητές θα εισηγούνται σε κάθε συ¬ 
νεδρίαση, όσες υποθέσεις τους ανατίθενται από τον 
Πρόεδρο. 

2) Κάθε προγενέστερη απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2002 

Με εντολή Υπουργού 
Ο Γ ενικός Γ ραμματέας Δημ/κής Πολιτικής 
I. ΚΟΥΣΟΥΛΑΚΟΣ 

-♦- ( 8 ) 

Καθορισμός του ύψους του παράβολου έκδοσης άδειας 
ίδρυσης και λειτουργίας καταστημάτων υγειονομικού 
ενδιαφέροντος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 10 του άρθρου 11 του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». (ΦΕΚ 107/Α). 

2. Τις διατάξεις του άρθρου 29 του Ν. 1558/85, όπως 
προστέθηκε μετο άρθρο 27του Ν. 2081/92 (ΦΕΚ 154/Α) 
και τροποποιήθηκε από την παρ. 2 του άρθρου 1 του Ν. 
2469/97 (ΦΕΚ 38/Α). 

3. Τη γνώμη της ΚΕΔΚΕ όπως διατυπώθηκε με την υπ' 
αριθ. 182/2866/14.11.2000 απόφαση του Διοικητικού 
Συμβουλίου της. 

4. Την αριθμ. 1100383/1330/Α0006/31.10.2001 (ΦΕΚ 
1485/Β/31.10.01) απόφαση του Πρωθυπουργού και 
Υπουργού Οικονομίας και Οικονομικών, σχετικά με την 
ανάθεση αρμοδιοτήτων στους Υφυπουργούς. 

5. Την αριθμ. ΔΙΔΚ/Φ. 1/2/22875/31.10.2001 (ΦΕΚ 
1480/Β/31.10.01) απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης, σχετικά με την ανάθεση αρμοδιοτήτων στους 
Υφυπουργούς ΕΣ.Δ.Δ.Α. Σταύρο Μπένο και Λάμπρο Πα- 
παδήμα. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού του κρά¬ 
τους ή των ΟΤΑ, αποφασίζουμε: 

1. Τα ποσά των παραβολών, τα οποία καταβάλλονται 

υπέρ των δήμων και των κοινοτήτων, για την έκδοση των 
αδειών ίδρυσης και λειτουργίας καταστημάτων και επι¬ 
χειρήσεων, οι όροι λειτουργίας των οποίων καθορίζονται 
από υγειονομικές διατάξεις, των θεάτρων, κινηματογρά¬ 
φων και παρεμφερών επιχειρήσεων που προβλέπονται 
από τους Α.Ν. 445/37 και 446/37, καθώς και των αδειών 
λειτουργίας μουσικής, καθορίζονται ως εξής: 

1.1. Θέατρα και κινηματογράφοι: 

α. Σε πόλεις με πληθυσμό πάνω από 100.000 κατοίκους, 
450 € . 

β. Σε πόλεις με πληθυσμό από 50.001 μέχρι 100.000 κα¬ 
τοίκους, 300 € . 

γ. Στις υπόλοιπες περιοχές 150 € . 

1.2. Α. Κέντρα διασκέδασης με περισσότερες από 200 
θέσεις: 

α. Σε πόλεις με πληθυσμό πάνω από 100.000 κατοίκους, 
880 € . 

β. Σε πόλεις με πληθυσμό από 50.001 μέχρι 100.000 κα¬ 
τοίκους, 600 € . 

γ. Στις υπόλοιπες περιοχές 300 € . 

1.3. Β. Κέντρα διασκέδασης με λιγότερες από 200 θέ¬ 
σεις: 

α. Σε πόλεις με πληθυσμό πάνω από 100.000 κατοίκους, 
675 € . 

β. Σε πόλεις με πληθυσμό από 50.001 μέχρι 100.000 κα¬ 
τοίκους, 450 € . 

γ. Στις υπόλοιπες περιοχές 225 € . 

1.4. Υπεραγορές τροφίμων (ΒΙΊΡΕΠ ΜΑΒΚΕΤδ). 

α. Με εμβαδόν μέχρι 1.000 τ. μ., 146 € . 

β. Με εμβαδόν πάνω από 1.000 τ.μ. και μέχρι 5.000 τ.μ., 
200 € . 

γ. Με εμβαδόν πάνω 5.000 τ.μ. 300 € . 

1.5. Πτηνοτροφικές εγκαταστάσεις: 

α. Μεγάλοι σταυλισμοί, 450 € . 

β. Μεσαίοι σταυλισμοί, 300 € . 

γ. Μικροί σταυλισμοί, 146 € . 

1.6. Λοιπά καταστήματα: 

α. Σε πόλεις με πληθυσμό πάνω από 5.000 κατοίκους, 
150 € . 

β. Στις υπόλοιπες πόλεις, 58,69 € . 

1.7. Άδεια λειτουργίας μουσικής, 58,69 € . 

1.8. Για την άσκηση προσφυγής στη Δευτεροβάθμια 
Επιτροπή ελέγχου σταυλισμών και επιχειρήσεων επεξερ¬ 
γασίας ζωικών προϊόντων (άρθρο 15παρ. 2 Ν. 1579/85) ή 
στο Δευτεροβάθμιο Συμβούλιο Επιθεώρησης Θεάτρων - 
Κινηματογράφων, 150 € . 

2. Ως πληθυσμός λαμβάνεται υπ' όψη αυτός της τελευ¬ 
ταίας απογραφής. 

Από την ημερομηνία δημοσίευσης κατά τα οριζόμενα 
στο άρθρο 11 § 10 του Ν. 2503/97, καταργούνται οι δια¬ 
τάξεις του άρθρου 13 του Α.Ν.2520/1940, όπως τροπο¬ 
ποιήθηκε μεταγενέστερα και της ΚΥΑ 8015/1/1171/1994 
(ΦΕΚ129/Β). 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 22 Μαρτίου 2002 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α. ΦΩΤΙΑΔΗΣ Λ. Π ΑΠΑΛΗ ΜΑΣ 


Αριθ. ΔΙΕΚ/ΤΜ.Β/Φ.7/8257 (9) 

Ανασυγκρότησης της επιτροπής επιλογής θεμάτων του 
εισαγωγικού διαγωνίσματος της Εθνικής Σχολής Δη¬ 
μόσιας Διοίκησης. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Του άρθρου 16παρ. 8του Ν. 1388/83 «Ίδρυση Εθνι¬ 
κού Κέντρου Δημόσιας Διοίκησης», (ΦΕΚ113 Α'/29.8.83), 
όπως ισχύει σήμερα. 

2. Του άρθρου 2 του Ν. 2993/2002 «Τροποποίηση δια¬ 
τάξεων ... και άλλες διατάξεις», (ΦΕΚ 58 Α726.3.2002). 

3. Την αριθμ. 2567/26.2.2002 απόφαση του Δ.Σ. του 
Ε.Κ.Δ.Δ. «Πρόταση για αντικατάσταση μελών της Κεντρι¬ 
κής Επιτροπής Εξετάσεων». 

4. Την αριθμ. ΔΙΕΚ/ΤΜ.Β/Φ.7/5247/13.3.2002 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης «Ανασυγκρότηση Κεντρικής Επιτροπής 
Εξετάσεων (Κ.Ε.Ε.)», (ΦΕΚ352Β/21.3.2002). 

5. Την αριθμ. ΔΙΔΚ/Φ. 1/2/22875/2001 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
(ΦΕΚ 1480 Β'/31.10.2001). 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προϋ¬ 
πολογισμού, αποφασίζουμε: 

Τροποποιούμε, εν μέρει, τηνπαρ. 8του άρθρου 16του 
Ν. 1388/83 «Ίδρυση Εθνικού Κέντρου Δημόσιας Διοίκη¬ 
σης» (ΦΕΚ 113Α729.8.83), και αντί του:«... ένα Σύμβουλο 
Επικράτειας, έναν Πρόεδρο Εφετών των Διοικητικών Δι¬ 
καστηρίων, ...», αντικαθιστούμε ως ακολούθως: « ... δύο 
Συμβούλους του Νομικού Συμβουλίου του Κράτους ...«. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. 2/16593/Α0024 (10) 

Τροποποίηση της 105650/6784/7.9.1979 κοινής υπουργι¬ 
κής απόφασης «περί καθορισμού ύψους πάγιας προ¬ 
καταβολής Γ.Τ. Μαδρίτης». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

Τις διατάξεις: 

1. Του Ν. 2362/27.11.95 (ΦΕΚ 247, Τεύχος Α') «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις». 

2. Του Ν. 506/76, όπως αντικαταστάθηκε από το άρθρο 
21 3 του Ν. 1586/86 «Περί ρυθμίσεως θεμάτωντινώντης 
γεν. Γραμματείας Τύπου και Πληροφοριών του Υπ. Προε¬ 
δρίας Κυβερνήσεως». 

3. Του Π.Δ. 258/30.6.93 «Οργανισμόςτης Γεν. Γραμμα¬ 
τείας Τύπου καιΠληροφοριώντου Υπ. Προεδρίας Κυβερ¬ 
νήσεως» (ΦΕΚ 112/Α), όπως τροποποιήθηκε με το Π.Δ. 
171/6.7.94 «Τροποποίηση Οργανισμού της Γεν. Γραμμα¬ 
τείας Τύπου και Πληροφοριών» (ΦΕΚ 108/Α). 

4. Του Π.Δ. 181/94 «Συγκρότηση της Γεν. Γραμματείας 
Τύπου και Πληροφοριών σε Υπουργείο Τύπου και Μέσων 
Μαζικής Ενημέρωσης και καθορισμός αρμοδιοτήτων 
του» (ΦΕΚ116/Α). 

5. Του Π.Δ. 160/1979 «Περί συστάσεως Γραφείου Τύ¬ 
που Μαδρίτης» (Φ.Ε.Κ. 41/6.3.1979). 

6. Της 105650/6784/7.9.79 κοινής απόφασης των Υφυ¬ 
πουργών Προεδρίας Κυβερνήσεως και Οικονομικών «Πε¬ 
ρί καθορισμού ύψους πάγιας προκαταβολής Γ. Τ. Μαδρί¬ 
της». 

7. Του Ν. 1558/85 «Περί Κυβερνήσεως και Κυβερνητι¬ 
κών Οργάνων». 

8. Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

9. Του Ν. 2842/2000 (ΦΕΚ 207/Α/27.9.2000). 

10. Του Π.Δ. 136/98 «Περί Δημοσίου Λογιστικού ελέγ¬ 
χου των δαπανών του Κράτους και άλλες διατάξεις». 

11. Την αριθμ. 1100383/1310/Α0006/31.10.2001 (Φ.Ε.Κ. 


1485/τ.Β/31.10.2001) κοινή απόφαση του Πρωθυπουρ¬ 
γού και του Υπουργού Οικονομικών «Καθορισμός αρμο¬ 
διοτήτων των Υφυπουργών Οικονομικών». 

12. Το με αριθμ. πρωτ. 08/Φ 19.1/3101/25.2.2002 έγ¬ 
γραφο του Γ.Τ. Μαδρίτης, αποφασίζουμε: 

Τροποποιούμε την υπό στοιχείο (6), κοινή απόφαση και 
εγκρίνουμε την μετατροπή της πάγιας προκαταβολής 
του Γραφείου Τύπου Μαδρίτης από $ II.5.ϋ. 9.000 στο 
αντίστοιχο, κατά την ημέρα της μετατροπής και βάσει 
δελτίου τραπέζης, ποσό ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΤΥΠΟΥ ΚΑΙ ΜΕΣΩΝ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΧΡΗΣΤΟΣ ΠΡΩΤΟΠΑΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ (3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 
θ-ΙΤΙ3ίΙ: ννθ0ΙΊΊ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































